Prof. Mgr. Katarína Slobodová Nováková, PhD. rektorka Univerzity sv. Cyrila a Metoda v Trnave, so sídlom Nám. J. Herdu č. 577/2, 917 01 Trnava, identifikačné číslo 36 078 913, podáva informáciu o voľnom pracovnom mieste na pozíciu:

**referent personalistiky**

**Kvalifikačné predpoklady a kritériá:**

* *stredné odborné vzdelanie s maturitou;*
* *prax: najmenej 3 roky v oblasti personalistiky;*
* *práca v informačnom systéme SAP;*
* *počítačové zručnosti, Word, Excel, Outlook;*
* *analytické myslenie, komunikačné zručnosti, zodpovednosť, precíznosť;*
* *znalosť pracovno-právnej legislatívy a platnej legislatívy pre oblasť vysokého školstva;*
* *znalosť cudzieho jazyka výhodou.*

**Stručná náplň práce:**

* *organizuje výberové konania na obsadenie pracovných miest na rektoráte ústavoch a inštitútoch v súlade s vnútorným predpisom univerzity;*
* *vedie agendu výberového konania na obsadzovanie miest;*
* *vedie príslušnú evidenciu osobných údajov zamestnancov rektorátu, fakúlt, ústavov a inštitútov a všetky informácie týkajúce sa kvalifikácie, schopností a ďalších hodnotení, ktoré majú vzťah k výkonu práce, a chráni ich v súlade so všeobecne záväznými právnymi predpismi;*
* *vypracúva pracovné zmluvy, ich zmeny;*
* *vypracúva návrhy rozhodnutí zamestnávateľa na rozviazanie pracovného pomeru zamestnanca;*
* *spracúva celouniverzitné informácie za personálnu oblasť pre vedenie univerzity a pre štatistické orgány;*
* *prihlasuje, odhlasuje a nahlasuje zmeny za zamestnancov v pracovnom pomere do Sociálnej poisťovne a zdravotných poisťovní;*
* *prihlasuje a odhlasuje zamestnancov vykonávajúcich práce na dohody o prácach vykonávaných mimo pracovného pomeru do Sociálnej poisťovne.*
* *eviduje a spracúva dohody o vykonaní práce, dohody o pracovnej činnosti a dohody o brigádnickej práci študentov.*

**Termín nástupu:** 11/2022

**Miesto výkonu práce:** Univerzita sv. Cyrila a Metoda v Trnave

**Termín pohovoru:** 11/2022 (presný termín, spôsob a miesto konania bude uchádzačom oznámený písomne alebo telefonicky minimálne jeden týždeň vopred).

**Platové podmienky:** podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (základná minimálna zložka mzdy od 713,00 € brutto podľa počtu odpracovaných rokov + osobné ohodnotenie). Uchádzač musí spĺňať predpoklady pre výkon práce vo verejnom záujme v zmysle § 3 ods. 1 zákona č. 552/2003 Z. z. o výkone práce vo verejnom záujme v znení neskorších predpisov, konkrétne musí mať úplnú spôsobilosť na právne úkony, musí byť bezúhonný a musí spĺňať stanovené kvalifikačné predpoklady a osobitné kvalifikačné predpoklady.

**Prihlášku s prílohami:**

- profesijný životopis,

- overené kópie dokladov o vzdelaní,

- súhlas so spracovaním osobných údajov/www.ucm.sk, sekcia „výberové konania“/

posielajte do 31.10.2022 na adresu:

Univerzita sv. Cyrila a Metoda v Trnave

Personálny referát

Námestie Jozefa Herdu č. 577/2

917 01 Trnava